
m Efter 47 år forlader briterne i nat EU 1. sektion side 2-5 


E Skotlands førsteminister vil tilbage i EU Brexitdebat 2. sektion side 5-7 

POLITIKEN MENER 


Vejen væk, 
vejen frem 


Dagens Brexit bør være et 
wakeupcall for Danmark. 


eter de ord, vi på denne 
D plads håbede aldrig at skul- 

le skrive. Men i dag er det 
definitivt slut. Slut med Storbritan- 
nien som medlem af EU. Slut med 
detland,derisintid-i1972-varen 
bærende årsag til, at også vores land 
stemte sig ind idet daværende EF. 
Slut med drømmen om et forenet 
og fælles Europa, der kun bevæger 
sig i én retning: fremad og med sta- 
dig flere medlemslande. 

Fremgang har været fortællingen 
siden oprettelsen af Kul- og Stålu- 
nionen i1952, og sjældent i den eu- 
ropæiske historie har der været me- 
re brug for et stærkt og fælles Euro- 
pa end netop nu i mødet med en 
stadig mere globaliseret verden. 

Klimakrise, techgiganter, migra- 
tionspres. Alle presserende globale 
udfordringer, hvor EU og Storbri- 
tannien ville stå umådeligt stærkere 
skulder ved skulder end hver for sig. 


MEN SÅDAN skal det ikke være. Brex- 
iter et historisktilbageslag. Det er 
en mørktanke og en trist dag, både 
for Storbritannien og for Europa. 

Tre et halvt år tog det at nå frem 
til dagens formelle løsrivelse. Først 
nu begynder de reelle problemer, 
når Storbritannien juridisk, politisk 
og økonomisk skal forsøge at vikle 
sig ud af det europæiske fællesskab, 
de over snart fem årtier har ladet sig 
væve sammen med. 

Hvor lang tid det vil tage, ved in- 
gen, men EU og Storbritannien har 
en fælles interesse i at opretholde 
den stærkest tænkelige forbindelse 
både politisk og handelsmæssigt. 
Det bliver utvivlsomt hårdest for 
briterne selv. 

Men Brexit er ikke kun en krise og 
en tragedie. Det er også muligheden 
for en ny begyndelse, hvor de reste- 
rende 27 lande rykker tættere sam- 
men. Det forudsætter til gengæld 
politisk mod og revitalisering inde- 
fra. 


BREXIT VISER, hvor galt det kan gå, 
hvis EU i befolkningens øjne reduce- 
res til et kræmmermarked, hvor alle 
er enige om atville have mest til sig 
selv og levere mindst muligt til fæl- 
lesskabet. 

Når Mette Frederiksen eksempel- 
vis kalder EU’s budgetforslag for 
»gak«, bidrager hun netop til at tale 
EU ned og tale den national-egoisti- 
ske kræmmermentalitet op. I stedet 
burde hun formulere sin politiske 
vision for Danmark i det EU, som ot- 
te ud af ti danskere ifølge de seneste 
målinger bakker op om. 

Hvor skal Danmark placere sigi 
EU, når vores tætteste stormagts- 
partner er trådt ud? Ffter Brexit sid- 
der vi som det yderligste medlem 
med vores forbehold for euroen og 
forsvars- og retssamarbejdet. 

Det lykkedes aldrig skiftende bri- 
tiske regeringer at formulere en 
langsigtet europapolitik. Det er op 
til os selv, om vi vil lære af briternes 
fejl. 

Danmark kom ind i FU sammen 
med Storbritannien. 

Må deres exit blive vores anled- 
ning til at træde endnu mere hel- 
hjertet ind i det europæiske fælles- 
skab. I så fald har Brexit da været 
godt for én ting. cj 

Københavns Museum 
Åbner 8. februar 


KØBENHAVNS 
MUSEUM 
MUSEUM OF 
COPENHAGEN 


Ændring af betingelser 


Lån & Spar Bank A/S ændrer med virkning 
fra den 1. april 2020 

e Regler for handel med værdipapirer og 

e Vilkår for opbevaring af værdipapirer i depot 


Ændringerne sker med henvisning til Almindelige 
Forretningsbetingelser, pkt. 11. 


De vigtigste ændringer angår forhold om markedsmisbrug, 
statsborgerskab, relationer til USA og Canada og LEI koder 
for selskaber. 


Lån &Spar 


Lån & Spar Bank A/S, København, Cvr.nr. 13 53 85 30 


9 dage på Barbados 


CARIBIENS SMUKKESTE KORALØ 


Bo på skønt hotel med morgenmad 
og mulighed for all-inclusive. 


Pr. pers. inkl. fly fra 10.800.- 


lifetime 

